«The Voice»-vinner selger premien: For dyrt å ha bilen
18-åringen fra Bergen lagt ut en annonse på Finn der hun selger bilen som fulgte med seieren i TV 2-programmet «The Voice». «Det er med tungt hjerte jeg har valgt å selge min flotte Lexus IS 300h Executive, som var en del av premien til vinner av The Voice 2015. Bilen er splitter ny - kun kjørt fra Lexus Minde og hjem til Fana.» Bilen, som skal være verdt en halv million, er en såkalt hybrid – som går på både bensin og strøm. Beslutningen om å selge bilen kommer etter å ha regnet på kostnadene. Vant også platekontrakt: Klarte ikke å holde tårene tilbakeBilen er med andre ord helt ny, for ifølge annonsen har den kun kjørt 40 kilometer. – Det er en for dyr bil for henne å ha. Det er såpass mye penger det er snakk om. Det er forferdelig dyrt å forsikre den. Det hadde kommet på rundt 35.000 i året bare i forsikring, sier Reidun Nordvik, «The Voice»-vinnerens mor til VG. – Om hun har tenkt til å satse på musikken har hun mer brukt for pengene. Av og til må man sette fornuften foran, sier mor Reidun.Nordvik Sivertsen står imidlertid ikke uten fremkomstmiddel dersom hun får solgt premiebilen, kan moren fortelle. – Hun har sertifikat og bil, en gammel 2003-modell Yaris som hun kjører rundt i. Nordvik kan fortelle at det har kommet noen telefonsamtaler angående bilen, selv om den ikke har ligget ute alt for lenge. – Det er ikke lett å selge en så dyr bil som privatperson, men det har vært noe interesse, forteller hun.Nordvik Sivertsen er ikke den første som har solgt en premie etter deltakelse i et TV-program. I 2012, fire år etter at tomten i Oppland og hytta sto klar, la «Farmen»-vinneren Silje Hvarnes (35) hytten ut for salg. Det samme gjorde Morten Heggedal, «Farmen»-vinneren fra 2013, og årets «Farmen»-vinner, Magnhild Vik (43). Hun ville heller bruke pengene på å pusse opp gården i Innfjorden. – Jeg selger hytta fordi det vil koste meg mellom 500.000 og en million kroner å sette den opp. Det passer ikke akkurat nå, så jeg vil heller bruke pengene på å pusse opp her hjemme fremfor å bruke penger på en ny tomt, sa hun til TV 2. Da Ingvild Skare Thygesen (22) gikk av med seieren i «Farmen» for tre år siden, som yngste noensinne, vant hun både bil og hytte. Hun valgte dog i etterkant å beholde hytta, men selge bilen. Hytta plasserte hun på en tomt med sjøutsikt i Skånevik, litt over en time fra der Skare Thygesen har vokst opp.
En drøy måned etter at Yvonne Nordvik Sivertsen (18) vant «The Voice», selger hun bilen hun vant.